**Pályázat Fiatal Kutatók Számára**

A Sugárbiológia Alapítvány, alapítója Dr. Hídvégi J. Egon emlékére, pályázatot hirdet fiatal kutatók számára

***Hídvégi Egon pályadíjra.***

A pályázat célja: A sugárbiológiai tudományos kutatás területén dolgozó fiatal kutatók tevékenységének elismerése.

**A nyertes pályázó(k) lehetőséget kapnak az MBFT XXVI. Kongresszusán való ingyenes részvételre.**

Pályázati feltételek**:**

35 év alatti, magyar nemzetiségű, sugárbiológia (ionizáló- és nem ionizáló sugárzások) témakörben dolgozó kutató;

elsőszerzős sugárbiológiai (ionizáló- és nem-ionizáló sugárzások) témájú tudományos publikáció(k);

 a Magyar Biofizikai Társaság XXVI. Kongresszusára benyújtott elsőszerzős absztrakt és regisztráció.

***A pályázat benyújtási határideje: 2017. május 2.***

***A pályázatokat a Sugárbiológia Alapítvány részére elektronikus úton, pdf formátumban kell beküldeni a*** ***sugalapHE@gmail.com*** ***címre.***

 ***A pályázathoz csatolandók:***

1. Az MBFT XXVI. kongresszusára benyújtott absztrakt és regisztráció
2. a pályázathoz tartozó sugárbiológiai témájú tudományos cikk(ek) pdf másolata
3. a pályázó rövid tudományos életrajza
4. a társszerzők beleegyező nyilatkozata arról, hogy a pályázó a publikáció(ka)t pályázatként benyújthatja
5. a pályázó teljes publikációs listája

***A nyertesek, akiknek az alapítvány átvállalja a részvételi díj kifizetését, e-mailben kapnak értesítést a kuratóriumtól. A nyertesek nevét és pályázatát ünnepélyes keretek között az MBFT XXVI. Kongresszusán, Szegeden ismertetjük.***